Sparta Praga - Liverpool, meci contând pentru prima manşă a optimilor de finală din Liga Europa, este programat, joi, 7 martie, de la ora 19:45, pe Stadion Letna, şi va fi transmis în direct de Pro Arena.
Sparta Praga şi Liverpool se întâlnesc într-una dintre cele mai spectaculoase "duble" ale optimilor de finală din Europa League, fiecare dintre cele două echipe fiind lider în campionatele interne.
Sparta Praga a început sezonul european în turul al treilea preliminar din Champions League, fiind eliminată de Copenhaga, 0-0 (d) şi 3-3, 2-4 la penalty-uri (a), apoi a trecut de Dinamo Zagreb în play-off-ul din Europa League, 1-3 (d) şi 4-1 (a).
Sparta Praga a terminat pe locul 2 în Grupa C din Europa League, în care a avut următoarele rezultate: 3-2 (a) şi 3-1 (d) cu Aris Limassol, 1-2 (d) şi 1-0 (a) cu Betis, 0-0 (a) şi 1-2 (d) cu Glasgow Rangers, iar în play-off-ul pentru optimile de finală a eliminat-o pe Galatasaray, 2-3 (d) şi 4-1 (a).
În 1. liga (campionatul din Cehia), echipa antrenată de danezul Brian Priske este pe locul 1 după 23 de etape, cu 60 de puncte, cu patru peste marea rivală Slavia Praga, cu care a remizat, pe teren propriu, în cel mai recent meci oficial, disputat în campionat, scor 0-0, la doar câteva zile după ce a eliminat-o în sferturile de finală din Cesky Pohar (Cupa Cehiei), în deplasare, scor 3-2.
Cea mai mare performanţă a celor de la Sparta Praga în Europa League este atingerea sferturilor de finală în ediţiile 1983-1984 (competiţia se numea Cupa UEFA) şi, respectiv, 2015-2016.
Liverpool a început sezonul din Europa League direct în Grupa E, pe care a câştigat-o după următoarele rezultate: 3-1 (d) şi 4-0 (a) cu Linz, 2-0 (a) şi 1-2 (d) cu Union St. Gilloise, 5-1 (a) şi 2-3 (d) cu Toulouse.
În Premier League (campionatul din Anglia), echipa lui Jurgen Klopp ocupă locul 1 după 27 de etape, cu 63 de puncte, cu unul mai mult decât Manchester City şi cu două peste Arsenal, iar în cea mai recentă partidă oficială s-a impus, în campionat, pe terenul celor de la Nottingham Forest cu 1-0.
Liverpool a cucerit de trei ori Europa League, cel mai recent în 2001 (competiţia se numea Cupa UEFA), după o finală cu Alaves, scor 5-4 după prelungiri, la Dortmund, şi a mai pierdut o dată în ultimul act al competiţiei, în 2016 (1-3 cu Sevilla la Basel).
Cele două echipe s-au confruntat ultima oară în optimile de finală ale ediţiei 2010-2011 din Europa League, când au remizat în tur în Cehia, scor 0-0, pentru ca, în retur, în Anglia, Liverpool să se impună în faţa celor de la Sparta Praga cu 1-0.
Superbet oferă cota 1,28 pentru pronosticul X2: rezultat de egalitate sau victorie pentru oaspeţi în meciul Sparta Praga - Liverpool.
Sparta Praga - Liverpool | X2 | ||
---|---|---|---|
Cotă | 1,28 |
* cotă valabilă la ora publicării acestui articol